નેટ ન્યુટ્રાલિટી પર તરાપ મારવામાં આવે તો સૌથી મોટો ખતરો ડિજિટલ કૉલોનાઇઝેશન ઊભું થવાનો છે. જેમાં તમે દેખીતી રીતે તો સ્વતંત્ર છો, પરંતુ ઈન્ટરનેટ સંબંધી સેવાઓના વપરાશમાં તમે જરા પણ સ્વતંત્ર નથી. જેમાં ઈન્ટરનેટ આપનાર કંપની નક્કી કરશે કે તમને કઈ વેબસાઈટ ઉપર કેટલી ઝડપથી એક્સેસ આપવો. જેમ કે, તમારી સર્વિસ પ્રોવાઈડર કંપનીની સાંઠગાંઠ એમેઝોન સાથે હશે તો તમે ફ્લિપકાર્ટ કે બીજી કોઈ હરીફ કંપનીની વેબસાઈટ ઓપન કરશો તો તે અત્યંત ધીરેધીરે ખૂલશે. આથી કંટાળીને તમે એમેઝોન પરથી ખરીદી કરવા મજબૂર બનશો.